Усложнена остава епидемологичната обстановка у нас. Редица училища в цялата страна продължават да бъдат в грипна ваканция, а много масови мероприятия се отменят с цел предотвратяване разпространението на грип и предвид ситуацията с коронавируса у нас.

Несъмнено може би най-важните хора в държавата в момента са личните лекари, тъй като именно през тях преминават всички пациенти със съмнение и за коронавирус, и за грип.

Д-р Гергана Николова: Сезонът е натоварен. Има обостряне на хроничните заболявания. Не можем да спрем по никакъв начин потока. Просто се опитваме да го регулираме. Това, което апелираме, е ако имате висока температура, кашлица, сухота, не тръгвайте веднага към кабинета. Обадете се по телефона, за да може да се уточни дали има суспекция за коронавирус.